
       P R I M A R U L
  Nr. 246/11013/08.12.2023


R E F E R A T   D E   A P R O B A R E
privind aprobarea Devizului General actualizat după încheierea contractelor de achiziție publică și a modificărilor apărute pe parcursul executării lucrărilor la obiectivul de investiții "DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE IN MUNICIPIUL BRAD,
 JUDEȚUL HUNEDOARA"


[bookmark: _Hlk151045359]Conform prevederilor art. 10 alin. (4) lit. c) din Hotărârea Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, devizul general întocmit la faza de proiectare, studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică și ori de câte ori este necesar, rezultând valoarea finală a obiectivului de investiții.
Prin adresa nr. 55327/07.12.2023 Compartimentul Achiziții Publice a solicitat actualizarea Devizului General pentru obiectivul de investiții "DEZVOLTAREA REȚELELOR INTELIGENTE DE  DISTRIBUȚIE A GAZELOR NATURALE ÎN MUNICIPIUL BRAD, JUDEȚUL HUNEDOARA" în urma finalizării procedurilor de atribuire a contractelor de achiziție publică, precum și a faptului că pe parcursul executării lucrărilor au apărut diferite modificări atât de natură tehnică, cât și legislativă.
Devizul General actualizat cuprinde valorile contractelor și a actelor adiționale pentru servicii de elaborare a studiilor de teren, studii specifice, diferite faze de proiectare, asistență tehnică, consultanță, precum și execuție de lucrări. Acestea din urmă includ Note de Renunțare, Note de Comandă Suplimentară, majorarea manoperei în sectorul construcții  prin  aplicarea O.U.G.168/2022  și  O.UG. 93/2023.   
Menționăm că, după actualizare, valoarea totală a Devizului general este de 97.444.269,62 lei (cu T.V.A.), respectiv 82.026.095,26 lei (fără T.V.A.) din care C+M = 64.965.145,45 lei (cu T.V.A.), respectiv 54.592.559,20 lei (fără T.V.A.). 
Valorile suplimentare vor fi susținute din cheltuieli diverse și neprevăzute, precum și  din alte surse legal constituite.
	  În contextul celor de mai sus am inițiat prezentul  proiect de hotărâre prin care am propus aprobarea Devizului General actualizat după încheierea contractelor de achiziție publică și a modificărilor apărute pe parcursul executării lucrărilor la obiectivul de investiții "DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE IN MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.     
Invoc în susţinerea propunerii mele prevederile art. 120 și art. 121 alin.1 și alin. 2 din Constituția României, republicată, ale art. 8 și art. 9 din Carta europeană  a autonomiei  locale, adoptată la Stassbourg la 15 octombrie 1985, ratificată prin Legea nr. 199/1997, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată.

